system
Răspunde în limba română, în stilul Wikipedia, cat mai corect gramatical.
user
Îmi poți explica despre Adrian Ilie?
assistant
Adrian Bucurel Ilie (n. 20 aprilie, 1974, Craiova) este un fost jucător român de fotbal, atacant, component al echipei naționale de fotbal a României pentru o perioadă de aproximativ 10 ani. În prezent se ocupă cu afaceri, investindu-și câștigurile obținute ca fotbalist în industria turismului. A fost proprietarul echipei Forex Brașov care a evoluat în Liga a II-a.

La nivel de club, Ilie a jucat pentru Electroputere Craiova (1992-93), Steaua București (1993-96), Galatasaray (1996-98), Valencia (1998-2002), Alavés (2002-03), Beșiktaș (2004) și FC Zurich (2004-2005).

Înscrierea pe firmamentul fotbalului european a făcut-o în primă fază în dubla manșă din turul preliminar al Ligii Campionilor, sezonul 1994/95, cu Servette Geneva, scor 4-1 la București, când i-a înscris un gol lui Marco Pascolo și a dat două pase de gol, plus încă o pasă din care a rezultat o lovitură de pedeapsă, la un fault asupra lui Marius Lăcătuș. În perioada când a evoluat în tricoul echipei CSA Steaua București, a făcut cuplu în atac cu Marius Lăcătuș, marcând multe goluri din pasele lui Marius, dar și el, la rândul lui, servindu-l pe șeptarul din Ghencea, la golurile sale. A fost decisiv în calificarea obținută în sezonul 1995/96 al Ligii Campionilor, în fata puternicei formatii austriece SV Casino Salzburg, marcându-i lui Otto Konrad golul calificării la Bucuresti, scor 1-0. Însă cea mai de răsunet prestatie în tricoul Stelei a fost cea din dublă mansă din sezonul 1996/97 al Ligii Campionilor, cu campioana Belgiei, Club Brugge KV, cand i-a inscris nu mai putin de 4 goluri lui Verlinden, doua la Brugge (ambele dupa pase magnifice ale lui Lăcătuș) și două la București.

În Liga Campionilor a marcat pentru CSA Steaua trei goluri, două la Split contra lui Hajduk si unul la Glasgow, contra lui Rangers FC.
De la Steaua se transfera la Galatasaray SK, unde-i are coechipieri pe Gheorghe Hagi, Gheorghe Popescu si Iulian Filipescu, unde inscrie din nou goluri decisive in Liga Campionilor. 
Ulterior joacă la Valencia FC, alături de fratele sau, Sabin Ilie, unde face cuplu de atac cu argentinianul Claudio Lopez. Cu Valencia joaca in finala Ligii Campionilor in sezonul 1999/2000, pierduta in fata lui Real Madrid cu 0-3, cand a intrat in min. 69, in locul lui Gerardo.
Ulterior ajunge in curtea lui Besiktas Istanbul, iar apoi a semnat un contract cu FC Zurich, în 2005, dar în anul următor, după eșecul de a recupera de la o leziune la genunchi, Adrian Ilie a anunțat decizia sa de a se retrage din fotbal. Cu toate acestea, în 2009, el a decis să se întoarcă în fotbalul profesionist, fiind aproape să semneze un contract cu formația rusă FC Terek Grozny, dar a picat la testele fizice efectuate.

În echipa națională de fotbal a României, Ilie a fost selecționat de 55 de ori, înscriind 13 goluri. A jucat la Campionatul European de Fotbal 1996, la Campionatul Mondial de Fotbal 1998, Campionatul European de Fotbal 2000. În martie 2008 a fost decorat cu Ordinul „Meritul Sportiv” clasa a III-a, pentru rezultatele obținute la turneele finale din perioada 1990-2000 și pentru întreaga activitate.

Adrian Ilie s-a retras din fotbal după ce a suferit o accidentare la genunchi.

Echipa sa, Forex Brașov a pierdut în 2006 promovarea în divizia superioară împotriva echipei Unirea Urziceni, iar în 2008 s-a retras din toate competițiile.

Adrian Ilie deține hotelul Ruia din Poiana Brașov.

Fratele lui Adrian, Sabin Ilie, este de asemenea un jucător profesionist de fotbal.

Note

Vezi și 
Listă cu fotbaliști români expatriați

Legături externe 
 Adrian Ilie la romaniansoccer.ro
 Adrian Ilie la PlayerHistory.com

Nașteri în 1974
Craioveni
Fotbaliști români
Atacanți
Fotbaliști ai FC Steaua București
Fotbaliști internaționali români
Fotbaliști ai Campionatului Mondial de Fotbal 1998
Decorați cu Ordinul Meritul Sportiv